《予久客思归以秋光都似宦情薄山色不如归意浓》
元代·仇远

自我来溧阳，四见木叶秋。
泮宫久敝漏，量力完且修。
幸然土木备，及此工役休。
巍巍大成殿，势与邹鲁侔。
圣贤日云迈，可以遗象求。
扪心了无怍，一扫筑舍谋。
咫尺三茅山，乃独欠此游。
且须归去来，速为营菟裘。

作者简介：仇远(1247年～1326年），字仁近，一字仁父，钱塘（今浙江杭州）人。因居余杭溪上之仇山，自号山村、山村民，人称山村先生。元代文学家、书法家。元大德年间(1297~1307)五十八岁的他任溧阳儒学教授，不久罢归，遂在忧郁中游山河以终。